ddrg/super_eurlex huggingface dataset:
A Tanács határozata

(1987. február 9.)

az Európai Közösségek, valamint a Svéd Királyság, a Svájci Államszövetség, a Finn Köztársaság, a Norvég Királyság és az Osztrák Köztársaság közötti tudományos és műszaki együttműködésről szóló keretmegállapodások megkötéséről

(87/177/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az Európai Közösségek, valamint a Svéd Királyság [2], a Svájci Államszövetség [3], a Finn Köztársaság [4], a Norvég Királyság [5] és az Osztrák Köztársaság [6] közötti tudományos és műszaki együttműködésről szóló keretmegállapodásokat 1986. január 13-án, 1986. január 8-án, 1986. április 29-én, 1986. június 27-én, illetve 1986. július 15-én írták alá;

mivel e keretmegállapodásokat jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösségek, valamint a Svéd Királyság, a Svájci Államszövetség, a Finn Köztársaság, a Norvég Királyság és az Osztrák Köztársaság közötti tudományos és műszaki együttműködésről szóló keretmegállapodásokat az Európai Gazdasági Közösség nevében a Tanács jóváhagyja.

2. cikk

A keretmegállapodások [7] 13. cikkében előírt értesítést az Európai Gazdasági Közösség nevében a Tanács elnöke küldi meg.

Kelt Brüsszelben, 1987. február 9-én.

a Tanács részéről

az elnök

M. Eyskens

[1] HL C 7., 1987.1.12.

[2] HL L 313., 1985.11.22., 1. o.

[3] HL L 313., 1985.11.22., 5. o.

[4] HL L 78., 1986.3.24., 23. o.

[5] HL L 78., 1986.3.24., 26. o.

[6] HL L 216., 1986.8.5., 7. o.

[7] A megállapodások hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Bizottság határozata

(1987. március 19.)

az Európai Közösségek és a Svéd Királyság, a Svájci Államszövetség, a Finn Köztársaság, a Norvég Királyság és az Osztrák Köztársaság közötti tudományos és technikai együttműködési keretmegállapodásoknak az Európai Atomenergia-közösség nevében történő végleges megkötéséről

(87/183/Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre, és különösen annak 101. cikkének második bekezdésére,

mivel az Európai Közösségek és a Svéd Királyság [1], a Svájci Államszövetség [2], a Finn Köztársaság [3], a Norvég Királyság [4], és az Osztrák Köztársaság [5] között 1986. január 13-án, 1986. január 8-án, 1986. április 29-én, 1986. június 27-én, illetve 1986. július 15-én a tudományos és technikai együttműködésről szóló keretmegállapodásokat aláírták;

mivel 1987. február 9-i határozatával a Tanács ezeket a keretmegállapodásokat a Bizottság által az Európai Atomenergia-közösség nevében történő végleges megkötése érdekében jóváhagyta;

mivel ezeket a keretmegállapodásokat az Európai Atomenergia-közösség nevében véglegesen meg kell kötni,

A KÖVETKEZŐKÉPPEN HATÁROZOTT:

1. cikk

A tudományos és műszaki együttműködésről szóló keretmegállapodásokat az Európai Közösségek és a Svéd Királyság, a Svájci Államszövetség, a Finn Köztársaság, a Norvég Királyság és az Osztrák Köztársaság között az Európai Atomenergia-közösség nevében véglegesen megkötötték.

2. cikk

A megállapodások 13. cikkében előírt értesítést az Európai Atomenergia-közösség nevében a Bizottság elnöke küldi meg.

Kelt Brüsszelben, 1987. március 9-én.

a Bizottság részéről

Karl-heinz Narjes

alelnök

[1] HL L 313., 1985.11.22., 1. o.

[2] HL L 313., 1985.11.22., 5. o.

[3] HL L 78., 1986.3.24., 23. o.

[4] HL L 78., 1986.3.24., 26. o.

[5] HL L 216., 1986.8.5., 7. o.

--------------------------------------------------
A Tanács határozata

(1987. április 7.)

az összehangolt áruleíró és kódrendszerről szóló nemzetközi egyezmény és az

azt módosító jegyzőkönyv megkötéséről

(87/369/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 28., 113. és 235. cikkeire,

tekintettel a Bizottság javaslatára [1],

tekintettel az Európai Parlament véleményére [2],

mivel a Vámegyüttműködési Tanács 1983. júniusi plenáris ülésén elfogadta az összehangolt áruleíró és kódrendszerről szóló nemzetközi egyezményt;

mivel ennek az egyezménynek a célja az, hogy megkönnyítse a nemzetközi kereskedelmet és a kereskedelemre vonatkozó statisztikai adatok összegyűjtését, összehasonlítását és elemzését;

mivel az egyezmény szándéka az, hogy a vám- és statisztikai nómenklatúrák nemzetközi alapjául szolgálva felváltsa a Brüsszelben 1950. december 15-én aláírt, az áruk vámtarifákban történő osztályozására vonatkozó nómenklatúráról szóló egyezményt, amely jelenleg a közös vámtarifa és a Nimexe alapját képezi;

mivel az egyezményt 1985. június 10-én jóváhagyás fenntartásával a Közösség részéről a Tanács aláírta; mivel az egyezményhez csatolt módosító jegyzőkönyvet a Vámegyüttműködési Tanács 1986. június 24-én elfogadta; mivel célszerű, hogy a jegyzőkönyv elfogadó okiratát a Harmonizált Rendszerről szóló nemzetközi egyezmény elfogadó okiratával egy időben helyezzék letétbe;

mivel a Közösség azt javasolja, hogy a Harmonizált Rendszert 1988. január 1-jétől alkalmazzák;

mivel a Közösség alapvető érdeke, hogy a nemzetközi kereskedelmet folytató legfontosabb országokkal együtt ehhez az Egyezményhez csatlakozzon,

A KÖVETKEZŐKÉPPEN HATÁROZOTT:

1. cikk

A harmonizált áruleíró és kódrendszerről szóló, Brüsszelben 1983. június 14-én kelt nemzetközi egyezményt és annak Brüsszelben, 1986. június 24-én kelt módosító jegyzőkönyvét a Közösség nevében a Tanács jóváhagyja.

Az egyezmény és az azt módosító jegyzőkönyv szövegét e határozat tartalmazza.

2. cikk

E határozat semmi esetre sem érinti a Közösség tárgyalási álláspontját a Harmonizált Rendszeren alapuló felülvizsgált tarifális engedményes jegyzékek elfogadása vonatkozásában. A tárgyalások továbbra is szigorúan a GATT által elfogadott konkrét iránymutatásoknak megfelelően folytatódnak a tarifális engedményes jegyzékeknek átültetése tekintetében a semlegesség biztosítása céljával.

3. cikk

A Tanács elnöke felhatalmazást kap arra, hogy a Közösség nevében elfogadó okiratokat letétbe helyezni feljogosított személyt kijelölje. [3]

Kelt Luxembourgban, 1987. április 7-én.

a Tanács részéről

az elnök

Ph. Maystadt

[1] HL C 120., 1984.5.4, 2. o.

[2] HL C 300., 1984.11.12., 53. o.

[3] Az egyezmény és az azt módosító jegyzőkönyv hatálybalépésének napját a Tanács Főtitkársága az Európai Közösségek Hivatalos Lapjában hirdeti ki.

--------------------------------------------------
A Tanács 87/267/EGK határozata

(1987. április 28.)

az Európai Gazdasági Közösség és az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság, és a Svájci Államszövetség között az árukereskedelemben alkalmazott vámkezelés egyszerűsítéséről szóló egyezmény megkötéséről

(87/267/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel az Ausztriával, Finnországgal, Izlanddal, Norvégiával, Svájccal és Svédországgal a Közösség és a fenti országok közötti kereskedelemben, valamint a fenti országok egymás közötti kereskedelmében a jelenlegi vámáru-nyilatkozatok helyett alkalmazandó egységes vámokmány bevezetése céljából kötött egyezmény valószínűleg lehetővé teszi a fenti kereskedelem során elvégzendő vámkezelés megkönnyítését és egyszerűsítését; mivel ezért szükség van ennek az egyezménynek a megkötésére;

mivel ez az egyezmény a Közösség tagállamainak miniszterei, az Európai Szabadkereskedelmi Társulás (EFTA) és a Bizottság által 1984. április 9-én Luxembourgban tett, a fenti országok és a Közösség közötti együttműködés kibővítésére vonatkozó politikai szándékot kifejező együttes nyilatkozatot végrehajtó alprogram keretébe tartozik, mely együttműködés "célja egy dinamikus európai gazdasági térség létrehozása országaik számára",

A KÖVETKEZŐKÉPPEN HATÁROZOTT:

1. cikk

A Tanács a Közösség nevében jóváhagyja az Európai Gazdasági Közösség és az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság, és a Svájci Államszövetség közötti, az árukereskedelem során alkalmazott vámkezelés egyszerűsítéséről szóló egyezményt.

Az egyezmény szövegét csatolták e határozathoz.

2. cikk

A tagállamok képviselőinek támogatásával a Közösséget a Bizottság képviseli az egyezmény 10. cikkében előírt vegyes bizottságban.

3. cikk

Az egyezmény 17. cikkében előírt okmányokat a Tanács elnöke helyezi letétbe [1].

Kelt Luxembourgban, 1987. április 28-án.

a Tanács részéről

az elnök

P. De Keersmaeker

[1] Az egyezmény hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1987. június 15.)

az Európai Közösség, az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között létrejött, egységes árutovábbítási eljárásról szóló egyezmény megkötéséről

(87/415/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az egyezmény Ausztriával, Finnországgal, Izlanddal, Norvégiával, Svédországgal és Svájccal a Közösség és a felsorolt országok közötti, valamint az országok egymás közötti kereskedelmében alkalmazott árutovábbítási eljárás bevezetése céljából való megkötésének e kereskedelmi viszonylatban lehetővé kell tennie az árufuvarozás egyszerűsítését; mivel ezért indokolt egy ilyen egyezmény jóváhagyása;

mivel ez az egyezmény részét képezi azoknak az intézkedéseknek, amelyek nyomon követik a Közösség tagállamainak miniszterei, az Európai Szabadkereskedelmi Társulás (EFTA) és a Bizottság által 1984. április 9-én Luxembourgban elfogadott Együttes Nyilatkozatot, amely kifejezi azon politikai akaratukat, hogy kiterjesszék az együttműködést a Közösség és az említett országok között "azzal a céllal, hogy egy dinamikus európai gazdasági területet hozzanak létre országaik javára",

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség, az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között létrejött, egységes árutovábbítási eljárásról szóló egyezményt a Közösség nevében a Tanács jóváhagyja.

Az egyezmény szövegét csatolták e határozathoz.

2. cikk

A tagállamok képviselőinek támogatásával a Közösséget a Bizottság képviseli az egyezmény 14. cikkében előírt vegyes bizottságban.

3. cikk

A Tanács elnöke felhatalmazást kap, hogy letétbe helyezze az egyezmény 22. cikkében előírt elfogadó okiratot.

Kelt Luxembourgban, 1987. június 15-én.

a Tanács részéről

az elnök

P. De Keersmaeker

--------------------------------------------------
A Tanács határozata

(1987. szeptember 28.)

az Európai Gazdasági Közösség és a Libanoni Köztársaság közötti együttműködési megállapodás kiegészítő jegyzőkönyvének elfogadásáról

(87/513/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 238. cikkére,

tekintettel a Bizottság ajánlására,

tekintettel az Európai Parlament hozzájárulására [1],

mivel jóvá kell hagyni az Európai Gazdasági Közösség és a Libanoni Köztársaság között 1977. május 3-án Brüsszelben aláírt együttműködési megállapodás [2] kiegészítő jegyzőkönyvét,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Libanoni Köztársaság közötti együttműködési megállapodás kiegészítő jegyzőkönyvét a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv [3] 5. cikkében előírt értesítést a Tanács elnöke küldi meg.

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1987. szeptember 28-án.

a Tanács részéről

az elnök

B. Haarder

[1] 1987. szeptember 16-i hozzájárulás (a Hivatalos Lapban még nem tették közzé).

[2] HL L 267., 1978.9.27., 2. o.

[3] A jegyzőkönyv hatálybalépésének napját a Tanács Főtitkársága az Európai Közösségek Hivatalos Lapjában közzéteszi.

--------------------------------------------------
A Tanács határozata

(1987. szeptember 28.)

az Európai Gazdasági Közösség és az Tunéziai Köztársaság közötti együttműködési megállapodás kiegészítő jegyzőkönyvének elfogadásáról

(87/514/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 238. cikkére,

tekintettel a Bizottság ajánlására [1],

tekintettel az Európai Parlament hozzájárulására [2],

mivel jóvá kell hagyni az Európai Gazdasági Közösség és az Tunéziai Köztársaság között 1977. január 18-án Brüsszelben aláírt együttműködési megállapodás [3] kiegészítő jegyzőkönyvét,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Tunéziai Köztársaság közötti együttműködési megállapodás kiegészítő jegyzőkönyvét a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv [4] 8. cikkében előírt értesítést a Tanács elnöke küldi meg.

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1987. szeptember 28-án.

a Tanács részéről

az elnök

B. Haarder

[1] HL C 104., 1987.4.21., 23. o.

[2] 1987. szeptember 16-i hozzájárulás (a Hivatalos Lapban még nem tették közzé).

[3] HL L 265., 1978.9.27., 2. o.

[4] A jegyzőkönyv hatálybalépésének napját a Tanács Főtitkársága teszi közzé az Európai Közösségek Hivatalos Lapjában.

--------------------------------------------------
A Tanács határozata

(1987. szeptember 28.)

az Európai Gazdasági Közösség és az Algériai Demokratikus és Népi Köztársaság közötti együttműködési megállapodás kiegészítő jegyzőkönyvének elfogadásáról

(87/510/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 238. cikkére,

tekintettel a Bizottság ajánlására [1],

tekintettel az Európai Parlament hozzájárulására [2],

mivel jóvá kell hagyni az 1976. április 26-án Algírban aláírt, az Európai Gazdasági Közösség és az Algériai Népi Demokratikus Köztársaság között létrejött együttműködési megállapodás [3] kiegészítő jegyzőkönyvét,

A KÖVETKEZŐKÉPPEN HATÁROZOTT:

1. cikk

A Közösség nevében jóváhagyják az Európai Gazdasági Közösség és az Algériai Népi Demokratikus Köztársaság közötti együttműködési megállapodás kiegészítő jegyzőkönyvét.

A jegyzőkönyv szövegét csatolták e határozathoz.

2. cikk

A jegyzőkönyv [4] 6. cikkében meghatározott értesítést a Tanács elnöke küldi meg.

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1987. szeptember 28-án.

a Tanács részéről

az elnök

B. Haarder

[1] HL C 97., 1987.4.10., 2. o.

[2] 1987. szeptember 16-i hozzájárulás (a Hivatalos Lapban még nem tették közzé).

[3] HL L 263., 1978.9.27., 2. o.

[4] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1987. szeptember 28.)

az Európai Gazdasági Közösség és az Egyiptomi Arab Köztársaság közötti együttműködési megállapodás kiegészítő jegyzőkönyvének elfogadásáról

(87/511/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 238. cikkére,

tekintettel a Bizottság ajánlására [1],

tekintettel az Európai Parlament hozzájárulására [2],

mivel jóvá kell hagyni az Európai Gazdasági Közösség és az Egyiptomi Arab Köztársaság között 1977. január 18-án Brüsszelben aláírt együttműködési megállapodás [3] kiegészítő jegyzőkönyvét,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Egyiptomi Arab Köztársaság közötti együttműködési megállapodás kiegészítő jegyzőkönyvét a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv [4] 8. cikkében előírt értesítést a Tanács elnöke küldi meg.

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1987. szeptember 28-án.

a Tanács részéről

az elnök

B. Haarder

[1] HL C 104., 1987.4.21., 1. o.

[2] 1987. szeptember 16-i hozzájárulás (a Hivatalos Lapban még nem tették közzé).

[3] HL L 266., 1978.9.27., 2. o.

[4] A jegyzőkönyv hatálybalépésének napját a Tanács Főtitkársága teszi közzé az Európai Közösségek Hivatalos Lapjában.

--------------------------------------------------
A Tanács határozata

(1987. szeptember 28.)

az Európai Gazdasági Közösség és a Jordán Hasimita Királyság közötti együttműködési megállapodás kiegészítő jegyzőkönyvének elfogadásáról

(87/512/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 238. cikkére,

tekintettel a Bizottság ajánlására [1],

tekintettel az Európai Parlament hozzájárulására [2],

mivel jóvá kell hagyni az Európai Gazdasági Közösség és a Jordán Hasimita Királyság között 1977. január 18-án Brüsszelben aláírt együttműködési megállapodás [3] kiegészítő jegyzőkönyvét,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Jordán Hasimita Királyság közötti együttműködési megállapodás kiegészítő jegyzőkönyvét a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv [4] 8. cikkében előírt értesítést a Tanács elnöke küldi meg.

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1987. szeptember 28-án.

a Tanács részéről

az elnök

B. Haarder

[1] HL C 97., 1987.4.10., 9. o.

[2] 1987. szeptember 16-i hozzájárulás (a Hivatalos Lapban még nem tették közzé).

[3] HL L 268., 1978.9.27., 2. o.

[4] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Bizottság határozata

(1987. november 17.)

a közbeszerzési piacok megnyitásával foglalkozó tanácsadó Bizottság létrehozásáról szóló, 1987. május 26-i 87/305/EGK határozat módosításáról

(87/560/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

mivel a Bizottság 87/305/EGK határozatában [1] egy, a közbeszerzési piacok megnyitásával foglalkozó tanácsadó bizottságot hozott létre, amelynek feladata, hogy segítse a közbeszerzés gazdasági, műszaki, jogi és szociális szempontjainak felmérését;

mivel a bizottságot alkotó tagok számát a fent említett határozat 3. cikke eredetileg legfeljebb 24 főben határozta meg;

mivel a tagok eredetileg meghatározott száma nem bizonyul elegendőnek ahhoz, hogy –különösen a közbeszerzés társadalmi dimenziójának felmérését illetően – lehetővé tegye a bizottság számára feladata eredményes ellátását, és emiatt indokolt a bizottság bővítése,

A KÖVETKEZŐKÉPPEN HATÁROZOTT:

1. cikk

"A bizottság legfeljebb 25 tagból áll."

2. cikk

Ez a határozat 1987. november 17-én lép hatályba.

Kelt Brüsszelben, 1987. november 17-én.

a Bizottság részéről

Cockfield

alelnök

[1] HL L 152., 1987.6.12., 32. o.

--------------------------------------------------
A Tanács határozata

(1986. november 3.)

az Európai Gazdasági Közösség és az Amerikai Egyesült Államok között levélváltás formájában létrejött, a mediterrán kedvezményekről, a citrusfélékről és a száraztésztáról szóló megállapodásról [1]

(87/149/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel megoldást kell találni a Közösség és az Egyesült Államok citrusfélékkel és száraztésztával kapcsolatos kereskedelmi vitájára,

A KÖVETEZŐKÉPPEN HATÁROZOTT:

1. cikk

Az Európai Gazdasági Közösség és az Amerikai Egyesült Államok között levélváltás formájában létrejött, a mediterrán kedvezményekről, a citrusfélékről és a száraztésztáról szóló megállapodást a Közösség nevében a Tanács jóváhagyja.

A megállapodás szövegét csatolták ehhez a határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1986. november 3-án.

a Tanács részéről

az elnök

A. Clark

[1] Az 1987. február 24-i javítás szerint.

--------------------------------------------------
A Tanács határozata

(1987. július 13.)

az Európai Gazdasági Közösség és a Svájci Államszövetség közötti, egyes sajtfajtákról szóló megállapodás módosításáról szóló, levélváltás formájában létrejött megállapodás megkötéséről

(87/505/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel az Általános Vám- és Kereskedelmi Egyezmény (GATT) XXVIII. cikke alapján folytatott tárgyalások során létrejött és a Tanács által a 69/352/EGK határozattal [1] jóváhagyott, az Európai Gazdasági Közösség és a Svájci Államszövetség közötti, egyes sajtfajtákról szóló megállapodás többek között megállapítja az érintett egész sajtokra vonatkozó súlyhatárokat; mivel a kétoldalú egyeztetések során úgy határoztak, hogy a tapasztalatok alapján tanácsos lenne a Sbrinz sajtra vonatkozó súlyhatárt módosítani, mivel az túlságosan korlátozónak bizonyult;

mivel a fent említett megállapodás módosításáról szóló, levélváltás formájában létrejött megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Svájci Államszövetség közötti, egyes sajtfajtákról szóló megállapodás módosításáról szóló, levélváltás formájában létrejött megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1987. július 13-án.

a Tanács részéről

az elnök

P. Simonsen

[1] HL L 257., 1969.10.13., 3. o.

--------------------------------------------------